b'\n_START_ARTICLE_\nVodoriga\n_START_PARAGRAPH_\nU arhitekturi vodorige (francuski gargouille, izvorno grlo, lat. gurgulio, gula, i ostale sli\xc4\x8dne rije\xc4\x8di dobijene iz gar, gutati, zvuk vode u ustima; talijanski doccione; njema\xc4\x8dki Ausguss, Wasserspeier) su izrezbarine u obliku zmajeva, ljudi i drugih oblika legendarnih zvijeri koje rigaju vodu iz usta. U keltskoj i germanskoj mitologiji one se spominju kao bi\xc4\x87a koja se kre\xc4\x87u po no\xc4\x87i, a danju se skamenjuju. Otimaju i jedu djecu._NEWLINE_U arhitekturi se naj\xc4\x8de\xc5\xa1\xc4\x87e nalaze na krovovima crkava i drugih ve\xc4\x87ih gra\xc4\x91evina, a svrha im je da odvode i izbacuju vodu koja se nakuplja na krovovima tijekom oborina. Tako\xc4\x91er, \xc4\x8dest su element fontana.'